2024 m. balandžio 25 d. Teisingumo Teismo (šeštoji kolegija) sprendimas byloje (Audiencia Provincial de Pontevedra (Ispanija) prašymas priimti prejudicinį sprendimą) Maersk A/S (C-345/22 ir C-347/22), Mapfre España Compañía de Seguros y Reaseguros SA (C-346/22) / Allianz Seguros y Reaseguros SA (C-345/22 ir C-347/22), MACS Maritime Carrier Shipping GmbH & Co. (C-346/22)
(Sujungtos bylos C-345/22–C-347/221, Maersk ir kt.)
(Prašymas priimti prejudicinį sprendimą – Teismų bendradarbiavimas civilinėse ir komercinėse bylose – Reglamentas (ES) Nr. 1215/2012 – 25 straipsnio 1 dalis – Konosamentu patvirtinta krovinių vežimo sutartis – Į konosamentą įtraukta sąlyga dėl jurisdikcijos – Galimybė remtis sąlyga prieš konosamentą turinčią trečiąją šalį – Taikytina teisė – Nacionalinės teisės aktai, pagal kuriuos reikalaujama, kad konosamentą turinti trečioji šalis individualiai ir atskirai derėtųsi dėl sąlygos dėl jurisdikcijos)
Proceso kalba: ispanų
Prašymą priimti prejudicinį sprendimą pateikęs teismas
Audiencia Provincial de Pontevedra
Šalys pagrindinėje byloje
Ieškovės: Maersk A/S (C-345/22 ir C-347/22), Mapfre España Compañía de Seguros y Reaseguros SA (C-346/22)
Atsakovės: Allianz Seguros y Reaseguros SA (C-345/22 ir C-347/22), MACS Maritime Carrier Shipping GmbH & Co. (C-346/22)
Rezoliucinė dalis
2012 m. gruodžio 12 d. Europos Parlamento ir Tarybos reglamento (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo 25 straipsnio 1 dalis
turi būti aiškinama taip:
galimybė remtis sąlyga dėl jurisdikcijos prieš trečiąją šalį, turinčią konosamentą, į kurį įtraukta ši sąlyga, nėra reglamentuojama pagal valstybės narės, kurios vienas ar keli teismai nurodyti šioje sąlygoje, teisę. Šia sąlyga galima remtis prieš tą trečiąją šalį, jeigu įsigydama šį konosamentą ji perima visas vienos iš pradinių sutarties šalių teises ir pareigas, o tai reikia įvertinti pagal bylos esmei taikytiną nacionalinę teisę, nustatytą pagal valstybės narės, kurioje yra bylą nagrinėjantis teismas, tarptautinės privatinės teisės normas.
Reglamento Nr. 1215/2012 25 straipsnio 1 dalis
turi būti aiškinama taip:
pagal ją draudžiamos nacionalinės teisės normos, pagal kurias vežėjo ir siuntėjo sudarytos krovinių vežimo jūra sutarties trečioji šalis, įsigijusi šią sutartį patvirtinantį konosamentą ir taip tapusi šio konosamento turėtoja, perima visas šio siuntėjo teises ir pareigas, išskyrus tas, kurios kyla iš į minėtą konosamentą įtrauktos sąlygos dėl jurisdikcijos, nes šia sąlyga galima remtis prieš minėtą trečiąją šalį tik tuo atveju, jei dėl šios sąlygos ji derėjosi individualiai ir atskirai.
____________
1 OL C 368, 2022 9 26.